Ένας άνθρωπος μπορεί να αναζητήσει βοήθεια από τον ψυχολόγο για πολλούς λόγους, αλλά παρατηρούμε πως ορισμένοι από αυτούς εμφανίζονται συχνότερα από άλλους. Τέτοιοι λόγοι μπορεί να είναι μία δύσκολη συνθήκη που έχει να αντιμετωπίσει το άτομο, όπως ένα διαζύγιο, ένας θάνατος, ή η μετάβαση σε μία νέα κατάσταση. Επιπλέον, κάποιο πιθανό σύμπτωμα που έχει εμφανιστεί ξαφνικά, όπως κάποια κρίση πανικού ή μία διαταραχή στον ύπνο είναι αρκετά για να αποτελέσουν αφορμή για ψυχοθεραπεία. Δεν είναι σπάνιο, ωστόσο, να βλέπουμε ανθρώπους να ξεκινούν συνεδρίες έπειτα από μία εσωτερική ανάγκη να γνωρίσουν καλύτερα το ποιοι είναι, να κάνουν ένα άνοιγμα στον εαυτό τους και στις προσωπικές τους δυνατότητες. Το σίγουρο είναι πως όταν οι δυσκολίες φαίνεται να έχουν μετατραπεί σε ένα δυσβάσταχτο φορτίο που είναι δύσκολο για το άτομο να συνεχίσει να σηκώνει, τότε είναι η ώρα να δώσει κανείς την ευκαιρία στον εαυτό του να αφαιρέσει αυτό το βάρος από πάνω του. Η ανατροφοδότηση που λαμβάνουμε από τους θεραπευόμενους είναι πως η απόφαση να ξεκινήσουν ψυχοθεραπεία ήταν η καλύτερη απόφαση που έχουν πάρει ποτέ για τον εαυτό τους. Κάνε και εσύ στον εαυτό σου αυτό το πολύτιμο δώρο, όταν νιώσεις έτοιμος…